钦定古今图书集成/明伦汇编/氏族典/第265卷 > 王舆
## 钦定古今图书集成/明伦汇编/氏族典/第265卷 > 王舆

按《十国春秋》，吴王舆，镇东大将军绾之弟也。初为小
校，从周本攻危全。讽。临战，本视贼水栅，部分诸将，指
旁山头一小营谓舆曰：“尔往为我取彼。”舆唯唯，不即
往。本曰：“尔惮往邪？”舆曰：“公必不以舆为不武，请得此
栅攻之，舍而趋彼何为？”本大喜曰：“尔亦知此为必争
之地邪？”乃命之。舆乘轻舟，袭破其前锋，遂排栅入，诸
军继进，贼大溃。积功迁至诸军都虞候。睿帝时，甚见
倚任，久乃出为光州刺史。先是，兄绾子传拯为海州
都指挥使，叛附唐，闻舆在光州，遣使通问。舆执其使
以闻，因求罢郡，进控鹤都虞候。已，为左宣威统军，历
镇海节度留后、金吾卫大将军。南唐禅，代舆从睿帝
至润州，移镇鄂州。中主时，加同平章事。保大二年卒。
年七十四。